*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 14ης Ιανουαρίου 1983

περί της υποβληθείσης από το Ηνωμένο Βασίλειο εκκαθαρίσεως λογαριασμών για τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων, για το οικονομικό έτος 1977

(Το κείμενο στην αγγλική γλώσσα είναι το μόνο αυθεντικό)

(83/51/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί της χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία με τον κανονισμό (ΕΟΚ) αριθ. 3509/80 (2), και ιδίως το άρθρο 5 παράγραφος 2,

Κατόπιν ακροάσεως της Επιτροπής του Ταμείου,

Εκτιμώντας:

ότι, σύμφωνα με το άρθρο 5 παράγραφος 2 περίπτωση β) του κανονισμού (ΕΟΚ) αριθ. 729/70, η Επιτροπή εκκαθαρίζει τους λογαριασμούς των δαπανών που πραγματοποιούνται από τις υπηρεσίες και τους οργανισμούς, και οι οποίοι αναφέρονται στο άρθρο 4 του ίδιου κανονισμού, βάσει των αιτήσεων λογαριασμών που τους διαβιβάζουν τα Κράτη μέλη·

ότι το Ηνωμένο Βασίλειο διαβίβασε τα απαιτούμενα δικαιολογητικά για την εκκαθάριση λογαριασμών του οικονομικού έτους 1977· ότι η Επιτροπή πραγματοποίησε επί τόπου έλεγχο σύμφωνα με το άρθρο 9 παράγραφος 2 του κανονισμού (ΕΟΚ) αριθ. 729/70·

ότι, σύμφωνα με τις διατάξεις του άρθρου 8 του κανονισμού (ΕΟΚ) αριθ. 1723/72 της Επιτροπής της 26ης Ιουλίου 1972 περί εκκαθαρίσεως λογαριασμών του Ευρωπαϊκού Γεωργικού Ταμείου Προσανατολισμού και Εγγυήσεων, Τμήμα Εγγυήσεων (3), η απόφαση για την εκκαθάριση λογαριασμών περιλαμβάνει, αφενός, τη διαπίστωση του ύψους των δαπανών που πραγματοποιούνται σε κάθε Κράτος μέλος κατά τη διάρκεια του σχετικού οικονομικού έτους και οι οποίες αναγνωρίζεται ότι επιβαρύνουν το Ταμείο, Τμήμα Εγγυήσεων, και, αφετέρου, τη διαπίστωση του ποσού των κοινοτικών πόρων που βρίσκονται ακόμα στη διάθεση του σχετικού Κράτους μέλους·

ότι, σύμφωνα με τα άρθρα 2 και 3 του κανονισμού (ΕΟΚ) αριθ. 729/70, μπορούν να χρηματοδοτούνται μόνον οι επιστροφές κατά την εξαγωγή προς τρίτες χώρες και οι παρεμβάσεις για τη ρύθμιση των γεωργικών αγορών οι οποίες πραγματοποιούνται σύμφωνα με τους κοινοτικούς κανόνες, στα πλαίσια της κοινής οργανώσεως των γεωργικών αγορών· ότι από τις διεξαχθείσες έρευνες διαπιστώθηκε ότι ένα επί πλέον ποσό των ανακοινωθέντων δαπανών, ύψους + 925 580,58 λιρών Αγγλίας, ανταποκρίνεται σ' αυτή την απαίτηση και, επομένως, μπορεί να χρηματοδοτηθεί· ότι το Κράτος μέλος έλαβε γνώση λεπτομερώς αυτής της διόρθωσης και του δόθηκε η δυνατότητα να εκφράσει επ' αυτού την άποψή του·

ότι, σύμφωνα με τον κανονισμό (ΕΟΚ) αριθ. 1078/77 του Συμβουλίου της 17ης Μαΐου 1977 περί της καθιερώσεως καθεστώτος πριμοδοτήσεων μη εμπορίας του γάλακτος και των γαλακτοκομικών προϊόντων και μετατροπής των αγελών βοοειδών με γαλακτοπαραγωγική κατεύθυνση (4), όπως τροποποιήθηκε τελευταία με τον κανονισμό (ΕΟΚ) αριθ. 1365/80 (5), οι δαπάνες για τα μέτρα αυτά επιβαρύνουν κατά 60 % το Τμήμα Εγγυήσεων και κατά 40 % το Τμήμα Προσανατολισμού του Ευρωπαϊκού Γεωργικού Ταμείου Προσανατολισμού και Εγγυήσεων· ότι τα μέτρα αυτά ισχύουν σαν παρεμβάσεις κατά την έννοια του άρθρου 3 του κανονισμού (ΕΟΚ) αριθ. 729/70 και αποτελούν κοινό μέτρο κατά την έννοια του άρθρου 6 παράγραφος 1 του ίδιου κανονισμού· ότι, επομένως, είναι αναγκαίο να πραγματοποιηθεί εκκαθάριση λογαριασμών για τις δαπάνες που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων, συμπεριλαμβανομένων των δαπανών του Τμήματος Προσανατολισμού,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το ποσό με το οποίο επιβαρύνεται το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων, για το Ηνωμένο Βασίλειο, για το οικονομικό έτος 1977, ανέρχεται, σύμφωνα με το παράρτημα Ι, σε 148 396 069,29 λίρες Αγγλίας.

2. Το ποσό με το οποίο επιβαρύνεται το Ευρωπαϊκό Γεωργικό Ταμείο Προσανατολισμού και Εγγυήσεων, σύμφωνα με τον κανονισμό (ΕΟΚ) αριθ. 1078/77, ανέρχεται, σύμφωνα με το παράρτημα ΙΙ, σε 499 926,28 λίρες Αγγλίας.

Άρθρο 2

Τα χρηματικά μέσα που διατίθενται κατά το τέλος του έτους 1977 ανέρχονται, σύμφωνα με το παράρτημα Ι, σε 7 226 038,92 λίρες Αγγλίας και στο παράρτημα ΙΙ σε 1 625 075,42 λίρες Αγγλίας.

Άρθρο 3

Η παρούσα απόφαση απευθύνεται στο Ηνωμένο Βασίλειο.

Έγινε στις Βρυξέλλες, στις 14 Ιανουαρίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 94 της 28. 4. 1970, σ. 13.

(2) ΕΕ αριθ. L 367 της 31. 12. 1980, σ. 87.

(3) ΕΕ αριθ. L 186 της 16. 8. 1972, σ. 1.

(4) ΕΕ αριθ. L 131 της 26. 5. 1977, σ. 1.

(5) ΕΕ αριθ. L 140 της 5. 6. 1980, σ. 18.

ΠΑΡΑΡΤΗΜΑ Ι

Εκκαθάριση λογαριασμών για τις δαπάνες που χρηματοδοτούνται από το ΕΓΤΠΕ, Τμήμα Εγγυήσεων, στα πλαίσια του οικονομικού έτους 1977

1.2,3 // // (σε λίρες Αγγλίας)

// 1.2.3 // 1. Διαθέσιμα μετά την εκκαθάριση των λογαριασμών του οικονομικού έτους 1976 // // 3 580 311,91 // 2. Προκαταβολές που εισπράχθηκαν στα πλαίσια του οικονομικού έτους 1977 // // 152 041 796,30 // 3. Σύνολο για την κάλυψη των δαπανών του οικονομικού έτους 1977 // // 155 622 108,21 // 4. Δαπάνες που αναγνωρίζονται στα πλαίσια του οικονομικού έτους 1977 (1): // // // α) Δαπάνες που δηλώθηκαν // 147 470 488,71 // // β) Δαπάνες που δεν αναγνωρίζονται: // + 925 580,58 // // - από τις οποίες εξαντλείται το αποθεματικό στα πλαίσια του οικονομικού έτους 1976 // - // // - για τις οποίες επιφυλάσσεται οριστική απόφαση στα πλαίσια του οικονομικού έτους 1978 // - // // γ) Δαπάνες που αναγνωρίζονται // // 148 396 069,29 // 5. Διαθέσιμα μετά την εκκαθάριση των λογαριασμών του οικονομικού έτους 1977 // // 7 226 038,92

(1) Χωρίς τις δαπάνες για τα μέτρα σύμφωνα με τον κανονισμό (ΕΟΚ) αριθ. 1078/77.

ΠΑΡΑΡΤΗΜΑ ΙΙ

Εκκαθάριση λογαριασμών για τις δαπάνες που χρηματοδοτούνται από το ΕΓΤΠΕ, στα πλαίσια του οικονομικού έτους 1977, σύμφωνα με τον κανονισμό (ΕΟΚ) αριθ. 1078/77

1.2,3 // // (σε λίρες Αγγλίας)

// 1.2.3 // 1. Προκαταβολές που εισπράχθηκαν στα πλαίσια του οικονομικού έτους 1977 // // 2 125 001,70 // 2. Δαπάνες που πραγματοποιήθηκαν στα πλαίσια του οικονομικού έτους 1977 και αναγνωρίζονται ότι επιβαρύνουν το ΕΓΤΠΕ: // // 499 926,28 // α) Τμήμα Εγγυήσεων // 499 926,28 // // β) Τμήμα Προσανατολισμού (1) // - // // 3. Διαθέσιμα μετά την εκκαθάριση των λογαριασμών του οικονομικού έτους 1977 // // 1 625 075,42

(1) Η εκκαθάριση λογαριασμών για το ποσό το οποίο επιβαρύνει το Τμήμα Προσανατολισμού αποτέλεσε το θέμα της αποφάσεως 79/151/ΕΟΚ της Επιτροπής της 21ης Δεκεμβρίου 1978.